******

**Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ ՈՒ Թ Յ ՈՒ Ն**

**Շ Ի Ր Ա Կ Ի Մ Ա Ր Զ**

**Գ Յ ՈՒ Մ Ր Ի Հ Ա Մ Ա Յ Ն Ք**

**<<17>> դեկտեմբերի 2015 թվական**

**Ա Ր Ձ Ա Ն Ա Գ Ր ՈՒ Թ Յ ՈՒ Ն N 11**

**Գ Յ ՈՒ Մ Ր Ի Հ Ա Մ Ա Յ Ն Ք Ի Ա Վ Ա Գ Ա Ն ՈՒ Հ Ե Ր Թ Ա Կ Ա Ն Ն Ի Ս Տ Ի**

**ՆԻՍՏԸ ՎԱՐՈՒՄ Է՝ Գյումրի համայնքի ղեկավար Ս.Մ.Բալասանյանը**

**ՆԻՍՏԸ ԱՐՁԱՆԱԳՐՈՒՄ Է՝ Գյումրու քաղաքապետարանի աշխատակազմի քարտուղար Ռ.Ասատրյանը**

**ՆԻՍՏԻՆ ՄԱՍՆԱԿՑՈՒՄ ԵՆ՝ Գյումրի համայնքի ավագանու անդամներ**

Ա. Բադեյանը, Ա. Բաղրամյանը, Մ. Գաբոյանը, Ա.Գրիգորյանը, Վ.Եդիգարյանը, Հ. Խաչատրյանը, Հ.Կարապետյանը, Տ.Հովհաննիսյանը, Վ.Հունանյանը, Ռ.Մխիթարյանը, Է.Մկրտչյանը, Վ.Շիրինյանը, Ե. Պողոսյանը, Մ. Սահակյանը, Տ. Փանոսյանը:

**Հարգելի պատճառով բացակայում է Գյումրի համայնքի ավագանու անդամ** Գ. Թաթարյանը,

**անհարգելի** **պատճառով՝** Ա. Ադամյանը, Գ. Ադամյանը,Ա. Վարդանյանը, Ն.Մեսրոպյանը, Լ.Բարսեղյանը:

**ՆԻՍՏԻՆ ՀՐԱՎԻՐՎԱԾ ԵՆ`** Համայնքի ղեկավարի խորհրդականներ` Ա.Բալաբեկյանը, Վ.Սուքիասյանը, Ա.Մովսիսյանը, Հ.Սարգսյանը, քաղաքապետարանի աշխատակազմի` ֆինանսատնտեսագիտական բաժնի պետ Լ.Ջիլավյանը, բնակկոմունալ և շրջակա միջավայրի պահպանության բաժնի պետ Կ.Մանասյանը, քաղաքաշինության և ճարտարապետության բաժնի պետ Ա.Հակոբյանը, քաղաքաշինության և ճարտարապետության բաժնի պետի տեղակալ Հ.Գասպարյանը, կրթության բաժնի պետ Հ.Սուլթանյանը, համայնքային գույքի հաշվառման և կառավարման բաժնի պետ Ա.Դավթյանը, բյուջեի եկամուտների հաշվառման և հավաքագրման բաժնի պետ Ս.Մինասյանը, քարտուղարության բաժնի պետ Ն. Բարսեղյանը. Անձնակազմի կառավարման բաժնի պետ Ս.Վարդևանյանը, վերահսկողության բաժնի պետ Ա.Համբարձումյանը, ծրագրերի, արտաքին կապերի և արարողակարգի բաժնի պետ Ա. Հովհաննիսյանը, ներքին աուդիտի բաժնի պետ Կ.Խաչատրյանը, Տրանսպորտի բաժնի պետ Ա. Սարգսյանը, Մշակույթի և երիտասարդության հարցերի բաժնի պետ Ա. Մկրտչյանը, Գովազդի բաժնի պետ Հ. Թադևոսյանը, Առևտրի և սպասարկման որորտի համակարգման բաժնի պետ Կ. Բադալյանը:

**ՆԻՍՏԻՆ ՄԱՍՆԱԿՑՈՒՄ ԵՆ ՆԱԵՎ`**

**ԶԼՄ-ների ներկայացուցիչներ, ՀԿ-ներ (ցուցակը կցվում է)**

**ԼՍԵՑԻՆ.**

**1.** ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2015 ԹՎԱԿԱՆԻ ԴԵԿՏԵՄԲԵՐԻ 17-Ի ՀԵՐԹԱԿԱՆ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ

**(ԶԵԿՈՒՑՈՂ՝ Ս. ԲԱԼԱՍԱՆՅԱՆ)**

**ՔՎԵԱՐԿՈՒԹՅՈՒՆ**

**կողմ – 15**

 **դեմ – 0**

**ձեռնպահ – 0**

**ՈՐՈՇԵՑԻՆ.**

 Հաստատել Գյումրի համայնքի ավագանու 2015 թվականի դեկտեմբերի 17-ի հերթական նիստի օրակարգը՝ համաձայն հավելվածի:

**Որոշումն ընդունվեց**

**ԼՍԵՑԻՆ.**

 **2**. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ՏԵՂԱԿԱՆ ՏՈՒՐՔԵՐԻ ԵՎ ՎՃԱՐՆԵՐԻ 2016 ԹՎԱԿԱՆԻ ԴՐՈՒՅՔԱՉԱՓԵՐԸ ՍԱՀՄԱՆԵԼՈՒ ԵՎ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2014 ԹՎԱԿԱՆԻ ԴԵԿՏԵՄԲԵՐԻ 12-Ի NN 174-Ն ԵՎ 175-Ն ՈՐՈՇՈՒՄՆԵՐՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ

 (ԶԵԿՈՒՑՈՂ՝ Ս.ԲԱԼԱՍԱՆՅԱՆ

**ՀԱՐԱԿԻՑ ԶԵԿՈՒՑՈՂՆԵՐ՝ Կ. ԲԱԴԱԼՅԱՆ,**

**Ա. ՀԱԿՈԲՅԱՆ, Ս. ՄԻՆԱՍՅԱՆ,Հ. ԹԱԴԵՎՈՍՅԱՆ)**

 Համայնքի ղեկավարը ներկայացրեց հարցը և հարակից զեկուցման իրավունքը տվեց աշխատակազմի առևտրի և սպասարկման ոլորտի համակարգման բաժնի պետ Կ.Բադալյանին:

Կ.Բադալյանը ներկայացրեց հարցը և հիմնավորումը:

**ՔՎԵԱՐԿՈՒԹՅՈՒՆ**

**կողմ – 14**

**դեմ – 1**

**ձեռնպահ – 0**

**ՈՐՈՇԵՑԻՆ.**

1. Սահմանել Հայաստանի Հանրապետության Շիրակի մարզի Գյումրի համայնքի վարչական տարածքում տեղական տուրքերի և վճարների 2016 թվականի դրույքաչափերը` համաձայն NN 1 և 2 հավելվածների:
2. Ուժը կորցրած ճանաչել Գյումրի համայնքի ավագանու 2014 թվականի դեկտեմբերի 12-ի`

1) «Հայաստանի Հանրապետության Շիրակի մարզի Գյումրի համայնքի վարչական տարածքում տեղական տուրքերի և վճարների 2015 թվականի դրույքաչափերը սահմանելու և Գյումրի համայնքի ավագանու 2013 թվականի դեկտեմբերի 6-ի N 134-Ն որոշումն ուժը կորցրած ճանաչելու մասին» N 174-Ն որոշումը,

2) «Հայաստանի Հանրապետության Շիրակի մարզի Գյումրի համայնքի վարչական տարածքում համայնքի կողմից մատուցվող աղբահանության ծառայության դիմաց գանձվող տեղական վճարների 2015 թվականի դրույքաչափերը սահմանելու և Հայաստանի Հանրապետության Շիրակի մարզի Գյումրի համայնքի ավագանու 2013 թվականի դեկտեմբերի 06-ի N 134-Ն որոշումն ուժը կորցրած ճանաչելու մասին» N 175-Ն որոշումը:

1. Սույն որոշումն ուժի մեջ է մտնում պաշտոնական հրապարակմանը հաջորդող տասներորդ օրը:

**Որոշումն ընդունվեց**

**ԼՍԵՑԻՆ.**

**3.** ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2012 ԹՎԱԿԱՆԻ ԴԵԿՏԵՄԲԵՐԻ 12-Ի N184-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

**(ԶԵԿՈՒՑՈՂ՝ Ս.ԲԱԼԱՍԱՆՅԱՆ**

**ՀԱՐԱԿԻՑ ԶԵԿՈՒՑՈՂ՝ Հ. ՍՈՒԼԹԱՆՅԱՆ)**

 Համայնքի ղեկավարը ներկայացրեց հարցը և հարակից զեկուցման իրավունքը տվեց աշխատակազմի կրթության բաժնի պետ Հ.Սուլթանյանին:

 Հ.Սուլթանյանը ներկայացրեց հարցը և հիմնավորումը:

**ՔՎԵԱՐԿՈՒԹՅՈՒՆ**

**կողմ – 15**

**դեմ – 0**

 **ձեռնպահ – 0**

**ՈՐՈՇԵՑԻՆ.**

1. Գյումրի համայնքի ավագանու 2012 թվականի դեկտեմբերի 12-ի «Գյումրի համայնքի քառամյա զարգացման (2013-2016 թվականների) ծրագիրը հաստատելու մասին» N 184-Ա որոշման հավելվածի 20-րդ գլխի 8-15-րդ աղյուսակներում կատարել փոփոխություններ և լրացումներ՝ համաձայն հավելվածի:
2. Սույն որոշումն ուժի մեջ է մտնում ընդունմանը հաջորդող օրվանից:

**Որոշումն ընդունվեց**

 **ԼՍԵՑԻՆ.**

**4.** ՀԱՆՐԱՅԻՆ ԲԱՑ ԼՍՈՒՄՆԵՐԻ ԵՎ (ԿԱՄ) ՔՆՆԱՐԿՈՒՄՆԵՐԻ ԿԱԶՄԱԿԵՐՊՄԱՆ, ԱՆՑԿԱՑՄԱՆ ԵՎ ԴՐԱՆՑ ՎԵՐԱԲԵՐՅԱԼ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒՆ ՏԵՂԵԿԱՏՎՈՒԹՅՈՒՆ ՏՐԱՄԱԴՐԵԼՈՒ ԿԱՐԳԸ ՀԱՍՏԱՏԵԼՈՒ ՄԱՍԻՆ

**(ԶԵԿՈՒՑՈՂ՝ Ս.ԲԱԼԱՍԱՆՅԱՆ**

**ՀԱՐԱԿԻՑ ԶԵԿՈՒՑՈՂ՝ Հ. ՍՈՒԼԹԱՆՅԱՆ)**

 Համայնքի ղեկավարը ներկայացրեց հարցը և հարակից զեկուցման իրավունքը տվեց աշխատակազմի կրթության բաժնի պետ Հ.Սուլթանյանին:

 Հ.Սուլթանյանը ներկայացրեց հարցը և հիմնավորումը:

**ՔՎԵԱՐԿՈՒԹՅՈՒՆ**

**կողմ – 15**

**դեմ – 0**

 **ձեռնպահ – 0**

**ՈՐՈՇԵՑԻՆ.**

1.Հաստատել հանրային բաց լսումների և (կամ) քննարկումների կազմակերպման, անցկացման և դրանց վերաբերյալ Գյումրի համայնքի ավագանուն տեղեկատվություն տրամադրելու կարգը` համաձայն հավելվածի:

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

**Որոշումն ընդունվեց**

**ԼՍԵՑԻՆ.**

 **5.** ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ՄԱՍԻՆ

**(ԶԵԿՈՒՑՈՂ՝ Ս.ԲԱԼԱՍԱՆՅԱՆ**

**ՀԱՐԱԿԻՑ ԶԵԿՈՒՑՈՂ՝ Հ.ԳԱՍՊԱՐՅԱՆ)**

 Համայնքի ղեկավարը ներկայացրեց հարցը և հարակից զեկուցման իրավունքը տվեց աշխատակազմի քաղաքաշինության և ճարտարապետության բաժնի պետի տեղակալ Հ.Գասպարյանին:

 Հ. Գասպարյանը ներկայացրեց հարցը և հիմնավորումը:

**ՔՎԵԱՐԿՈՒԹՅՈՒՆ**

**կողմ – 15**

**դեմ – 0**

**ձեռնպահ – 0**

**ՈՐՈՇԵՑԻՆ.**

1. Որպես նվիրատվություն ընդունել Հայաստանի Հանրապետության սեփականությունը հանդիսացող՝
2. Գյումրի համայնքի վարչական տարածքում գտնվող՝ 7,714046 (յոթ ամբողջ յոթ հարյուր տասնչորս հազար քառասունվեց միլիոներորդական) հեկտար ընդհանուր մակերեսով 6 (վեց) հողամասերը՝ համաձայն N 1 հավելվածի,

2) Գյումրի քաղաքի «Մուշ-2» և «Անի» թաղամասերում 2012 թվականին պետական միջոցների հաշվին կառուցված բազմաբնակարան շենքերի 28900,12 (քսանութ հազար ինը հարյուր ամբողջ տասներկու հարյուրերորդական) քառակուսի մետր ընդհանուր մակերեսով 38 (երեսունութ) նկուղային տարածքները՝ համաձայն N 2 հավելվածի:

2. Ընդունել ի գիտություն, որ սույն որոշման 1-ին կետի 2-րդ ենթակետում նշված բազմաբնակարան շենքերի նկուղային տարածքների մասով՝ Հայաստանի Հանրապետության օրենքով սահմանված կարգով, Գյումրի համայնքին է անցնում այդ շենքերի զբաղեցրած և սպասարկման համար անհրաժեշտ գույքի նկատմամբ ընդհանուր բաժնային սեփականության իրավունքը:

3. Սույն որոշման 1-ին կետում նշված գույքի նվիրատվության պայմանագրերի նոտարական վավերացման և գույքային իրավունքի պետական գրանցման հետ կապված ծախսերը կատարել Գյումրի համայնքի միջոցների հաշվին:

**Որոշումն ընդունվեց**

**ԼՍԵՑԻՆ.**

 **6**. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ԱԼԵՔ ՄԱՆՈՒԿՅԱՆ ՓՈՂՈՑ N 1 ՀԱՍՑԵԻ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ

**(ԶԵԿՈՒՑՈՂ՝ Ս.ԲԱԼԱՍԱՆՅԱՆ**

**ՀԱՐԱԿԻՑ ԶԵԿՈՒՑՈՂ՝ Հ.ԳԱՍՊԱՐՅԱՆ)**

 Համայնքի ղեկավարը ներկայացրեց հարցը և հարակից զեկուցման իրավունքը տվեց աշխատակազմի քաղաքաշինության և ճարտարապետության բաժնի պետի տեղակալ Հ.Գասպարյանին:

 Հ. Գասպարյանը ներկայացրեց հարցը և հիմնավորումը:

**ՔՎԵԱՐԿՈՒԹՅՈՒՆ**

**կողմ – 15**

**դեմ – 0**

**ձեռնպահ – 0**

**ՈՐՈՇԵՑԻՆ.**

1. Փոփոխել «Մագնոն» բաց բաժնետիրական ընկերությանը սեփականության իրավունքով պատկանող (հիմք՝ անշարժ գույքի նկատմամբ իրավունքների պետական գրանցման վկայական N 07072014-08-0012) Գյումրի քաղաքի Ալեք Մանուկյան փողոց N 1 հասցեի 0,2777285 (զրո ամբողջ երկու միլիոն յոթ հարյուր յոթանասունյոթ հազար երկու հարյուր ութսունհինգ տասմիլիոներորդական) հեկտար մակերեսով հողամասի նպատակային նշանակությունը՝ բնակավայրերի խառը կառուցապատման գործառական նշանակությամբ հողը փոխադրել արդյունաբերության, ընդերքօգտագործման և այլ արտադրական նշանակության օբյեկտների նպատակային նշանակության արդյունաբերական օբյեկտների գործառական նշանակության հողերի կատեգորիա:

**Որոշումն ընդունվեց**

**ԼՍԵՑԻՆ**

**7**. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆԸ ՀԱՆԴԻՍԱՑՈՂ ՀՈՂԱՄԱՍԵՐՆ ԱՃՈՒՐԴՈՎ ՕՏԱՐԵԼՈՒ ԵՎ ԱՃՈՒՐԴԻ ՄԵԿՆԱՐԿԱՅԻՆ ԳՆԵՐ ՈՒ ՊԱՅՄԱՆՆԵՐ ՀԱՍՏԱՏԵԼՈՒ ՄԱՍԻՆ

**(ԶԵԿՈՒՑՈՂ՝ Ս.ԲԱԼԱՍԱՆՅԱՆ**

**ՀԱՐԱԿԻՑ ԶԵԿՈՒՑՈՂ՝ Հ.ԳԱՍՊԱՐՅԱՆ)**

 Համայնքի ղեկավարը ներկայացրեց հարցը և հարակից զեկուցման իրավունքը տվեց աշխատակազմի քաղաքաշինության և ճարտարապետության բաժնի պետի տեղակալ Հ.Գասպարյանին:

 Հ. Գասպարյանը ներկայացրեց հարցը և հիմնավորումը:

**ՔՎԵԱՐԿՈՒԹՅՈՒՆ**

**կողմ – 15**

**դեմ – 0**

**ձեռնպահ – 0**

**ՈՐՈՇԵՑԻՆ.**

Գյումրի համայնքի սեփականությունը հանդիսացող, կառուցապատման նպատակով առանձնացված հողամասերն օտարել աճուրդով և հաստատել աճուրդի մեկնարկային գներն ու պայմանները՝ համաձայն հավելվածի:

**Որոշումն ընդունվեց**

**ԼՍԵՑԻՆ.**

 **8.** ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2015 ԹՎԱԿԱՆԻ ՍԵՊՏԵՄԲԵՐԻ 04-Ի N 132-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ

**(ԶԵԿՈՒՑՈՂ՝ Ս.ԲԱԼԱՍԱՆՅԱՆ**

**ՀԱՐԱԿԻՑ ԶԵԿՈՒՑՈՂ՝ Հ.ԳԱՍՊԱՐՅԱՆ)**

 Համայնքի ղեկավարը ներկայացրեց հարցը և հարակից զեկուցման իրավունքը տվեց աշխատակազմի քաղաքաշինության և ճարտարապետության բաժնի պետի տեղակալ Հ.Գասպարյանին:

 Հ. Գասպարյանը ներկայացրեց հարցը և հիմնավորումը:

**ՔՎԵԱՐԿՈՒԹՅՈՒՆ**

**կողմ – 15**

**դեմ – 0**

**ձեռնպահ – 0**

**ՈՐՈՇԵՑԻՆ.**

1. Հայաստանի Հանրապետության Շիրակի մարզի Գյումրի համայնքի ավագանու 2015 թվականի սեպտեմբերի 04-ի «Հայաստանի Հանրապետության Շիրակի մարզի Գյումրու համայնքային սեփականություն հանդիսացող, կառուցապատման նպատակով առանձնացված հողամասերն աճուրդով օտարելու և աճուրդի մեկնարկային գներն ու պայմանները հաստատելու մասին» N 132-Ն որոշման հավելվածի 1-ին կետի 6-րդ սյունակում 385000 թիվը փոխարինել 310000 թվով:

 2. Սույն որոշումն ուժի մեջ է մտնում ընդունմանը հաջորդող օրվանից:

**Որոշումն ընդունվեց**

**ԼՍԵՑԻՆ.**

**9**. ԶՈՀՎԱԾ ԶԻՆԾԱՌԱՅՈՂ ՀՐԱՉ ՍԱՄՎԵԼԻ ՍԱՐԳՍՅԱՆԻ ՀԻՇԱՏԱԿԻՆ ՆՎԻՐՎԱԾ ՀՈՒՇԱՏԱԽՏԱԿ ՓԱԿՑՆԵԼՈՒ ԵՎ ՑԱՅՏԱՂԲՅՈՒՐ ՏԵՂԱԴՐԵԼՈՒ ՄԱՍԻՆ

 (ԶԵԿՈՒՑՈՂ՝ Ս.ԲԱԼԱՍԱՆՅԱՆ

**ՀԱՐԱԿԻՑ ԶԵԿՈՒՑՈՂ՝ Հ.ԳԱՍՊԱՐՅԱՆ)**

 Համայնքի ղեկավարը ներկայացրեց հարցը և հարակից զեկուցման իրավունքը տվեց աշխատակազմի քաղաքաշինության և ճարտարապետության բաժնի պետի տեղակալ Հ.Գասպարյանին:

 Հ. Գասպարյանը ներկայացրեց հարցը և հիմնավորումը:

**ՔՎԵԱՐԿՈՒԹՅՈՒՆ**

**կողմ – 15**

**դեմ – 0**

**ձեռնպահ – 0**

**ՈՐՈՇԵՑԻՆ.**

1. Հայ-ադրբեջանական սահմանին 2012 թվականին հերոսաբար զոհված ժամկետային զինծառայող, Հայաստանի Հանրապետության «Արիության» մեդալով հետմահու պարգևատրված Հրաչ Սամվելի Սարգսյանի հիշատակը հավերժացնելու նպատակով քաղաք Գյումրի «Մուշ-2/2» թաղամաս N38 շենքի արևմտյան ճակատին փակցնել հուշատախտակ, բարեկարգել շենքի բակային տարածքը և տեղադրել ցայտաղբյուր:
2. Հուշատախտակի և ցայտաղբյուրի պատրաստման, տեղադրման համար համայնքի բյուջեից հատկացնել 160,000 (հարյուր վաթսուն հազար) Հայաստանի Հանրապետության դրամ:
3. Հանձնարարել Գյումրու քաղաքապետարանի աշխատակազմի ֆինանսատնտեսգիտական բաժնի պետին՝ սույն որոշման 2-րդ կետում նշված գումարի հատկացումը կատարել Գյումրի համայնքի 2015 թվականի բյուջեի 8/2/7 գործառական դասակարգման (5112) «Շենքերի և շինությունների շինարարություն» տնտեսագիտական դասակարգման հոդվածից՝ օրենքով սահմանված կարգով:
4. Սահմանել, որ՝
5. հուշատախտակը փակցնելու, տարածքի բարեկարգման և ցայտաղբյուրի տեղադրման նախագծային փաստաթղթերը համաձայնեցվում են համայնքի ղեկավարի հետ,
6. հուշատախտակը փակցնելու, տարածքի բարեկարգման և ցայտաղբյուրի տեղադրման աշխատանքների կազմակերպման և իրականացման պատասխանատվությունը դնել Գյումրու քաղաքապետարանի աշխատակազմի համատիրությունների մոնիտորինգի ու բնակկոմունալ և շրջակա միջավայրի պահպանման բաժինների վրա,
7. հուշատախտակը փակցնելու, ցայտաղբյուրի տեղադրման և տարածքի բարեկարգման աշխատանքներն ավարտելուց հետո՝ տասնհինգօրյա ժամկետում, ներկայացնել առաջարկություն` դրանց պահպանումն իրականացնելու վերաբերյալ:

**Որոշումն ընդունվեց**

**ԼՍԵՑԻՆ**

 **10**. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2015 ԹՎԱԿԱՆԻ ՍԵՊՏԵՄԲԵՐԻ 04-Ի N 129-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

(ԶԵԿՈՒՑՈՂ՝ Ս.ԲԱԼԱՍԱՆՅԱՆ

**ՀԱՐԱԿԻՑ ԶԵԿՈՒՑՈՂ՝ Հ.ԳԱՍՊԱՐՅԱՆ)**

 Համայնքի ղեկավարը ներկայացրեց հարցը և հարակից զեկուցման իրավունքը տվեց աշխատակազմի քաղաքաշինության և ճարտարապետության բաժնի պետի տեղակալ Հ.Գասպարյանին:

 Հ. Գասպարյանը ներկայացրեց հարցը և հիմնավորումը:

**ՔՎԵԱՐԿՈՒԹՅՈՒՆ**

**կողմ – 15**

**դեմ – 0**

**ձեռնպահ – 0**

**ՈՐՈՇԵՑԻՆ.**

1. Հայաստանի Հանրապետության Շիրակի մարզի Գյումրի համայնքի ավագանու 2015 թվականի սեպտեմբերի 04-ի «Հայաստանի Հանրապետության սպորտի և երիտասարդության հարցերի նախարարության «Գյումրու ծանրամարտի մանկապատանեկան մարզադպրոց» պետական ոչ առևտրային կազմակերպությանն անհատույց օգտագործման իրավունքով տարածք տրամադրելու մասին» N 129-Ա որոշման մեջ կատարել հետևյալ փոփոխությունները.
2. վերնագրում «Հանրապետության սպորտի և երիտասարդության հարցերի նախարարության «Գյումրու ծանրամարտի մանկապատանեկան մարզադպրոց» պետական ոչ առևտրային կազմակերպությանն» բառերը փոխարինել «Հանրապետությանը» բառով,
3. որոշման 1-ին կետը շարադրել նոր խմբագրությամբ.

 «1. Հայաստանի Հանրապետության Շիրակի մարզի Գյումրի համայնքի սեփականություն հանդիսացող (հիմք՝ անշարժ գույքի նկատմամբ իրավունքների պետական գրանցման վկայական 05082015-08-0038) Վազգեն Սարգսյան փողոց N 54 հասցեի մարզադպրոցից առանձնացված 1219,10 (մեկ հազար երկու հարյուր տասնինն ամբողջ մեկ տասնորդական) քառակուսի մետր մակերեսով տարածքը և նրա պահպանման ու սպասարկման համար 0,480641 (զրո ամբողջ չորս հարյուր ութսուն հազար վեց հարյուր քառասունմեկ միլիոներորդական) հեկտար մակերեսով հողամասը 30 (երեսուն) տարի ժամկետով անհատույց օգտագործման իրավունքով տրամադրել Հայաստանի Հանրապետությանը՝ Հայաստանի Հանրապետության սպորտի և երիտասարդության հարցերի նախարարության «Գյումրու ծանրամարտի մանկապատանեկան մարզադպրոց» պետական ոչ առևտրային կազմակերպության կողմից ծանրամարտ սպորտաձևի զարգացմանն ուղղված գործունեություն ծավալելու նպատակով»:

1. Սույն որոշումն ուժի մեջ է մտնում ընդունմանը հաջորդող օրվանից:

**Որոշումն ընդունվեց**

**ԼՍԵՑԻՆ.**

**11.** ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԿԱՐԻՔՆԵՐԻ ՀԱՄԱՐ ԱՆՇԱՐԺ ԳՈՒՅՔ ՎԱՐՁԱԿԱԼԵԼՈՒ ՄԱՍԻՆ

(ԶԵԿՈՒՑՈՂ՝ Ս.ԲԱԼԱՍԱՆՅԱՆ

**ՀԱՐԱԿԻՑ ԶԵԿՈՒՑՈՂ՝ Հ.ԳԱՍՊԱՐՅԱՆ)**

Համայնքի ղեկավարը ներկայացրեց հարցը և հարակից զեկուցման իրավունքը տվեց աշխատակազմի քաղաքաշինության և ճարտարապետության բաժնի պետի տեղակալ Հ.Գասպարյանին:

 Հ. Գասպարյանը ներկայացրեց հարցը և հիմնավորումը:

**ՔՎԵԱՐԿՈՒԹՅՈՒՆ**

**կողմ – 15**

**դեմ – 0**

**ձեռնպահ – 0**

**ՈՐՈՇԵՑԻՆ.**

1. Տալ համաձայնություն վարձակալելու Գյումրի քաղաքի Մազմանյան փողոց N 3/1 հասցեի, քաղաքացի Լիլիթ Գորգինյանին սեփականության իրավունքով պատկանող (հիմք՝ անշարժ գույքի սեփականության իրավունքի գրանցման վկայական N 2162915) 35,0 (երեսունհինգ) քառակուսի մետր մակերեսով հասարակական նշանակության շինությունը և դրա պահպանման ու սպասարկման համար զբաղեցրած 60,0 (վաթսուն) քառակուսի մետր մակերեսով հողամասը 5 (հինգ) տարի ժամկետով:
2. Սույն որոշման 1-ին կետում նշված անշարժ գույքի վարձավճարի չափ սահմանել տարեկան՝ 120000 ( մեկ հարյուր քսան հազար) Հայաստանի Հանրապետության դրամ:
3. Հանձնարարել Գյումրու քաղաքապետարանի աշխատակազմի ֆինանսատնտեսագիտական բաժնի պետին՝ ապահովելու որոշման 2-րդ կետում սահմանված վարձավճարի վճարումները:
4. Սահմանել, որ.
5. վարձակալած գույքի օգտագործման պայմաններն ու պահանջները կարգավորվում են վարձակալության պայմանագրով,
6. վարձակալած տարածքը նախատեսվում է օգտագործել բնակկոմունալ և շրջակա միջավայրի պահպանության բաժնի սանիտարական մաքրման բրիգադի բանվորների աշխատանքային արտահագուստը և գործիքները պահպանելու, ինչպես նաև հանգիստը կազմակերպելու նպատակով:
7. Սույն որոշումն ուժի մեջ է մտնում 2016 թվականի հունվարի 1-ից:

**Որոշումն ընդունվեց**

**ԼՍԵՑԻՆ.**

 **12**.ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2014 ԹՎԱԿԱՆԻ ԴԵԿՏԵՄԲԵՐԻ 12-Ի N 205-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

**(ԶԵԿՈՒՑՈՂ՝ Ս.ԲԱԼԱՍԱՆՅԱՆ**

**ՀԱՐԱԿԻՑ ԶԵԿՈՒՑՈՂ՝ Լ. ՋԻԼԱՎՅԱՆ)**

 Համայնքի ղեկավարը ներկայացրեց հարցը և հարակից զեկուցման իրավունքը տվեց աշխատակազմի ֆինանսատնտեսագիտական բաժնի պետ Լ.Ջիլավյանին:

 Լ.Ջիլավյանը ներկայացրեց հարցը և հիմնավորումը:

**ՔՎԵԱՐԿՈՒԹՅՈՒՆ**

**կողմ – 15**

**դեմ – 0**

**ձեռնպահ – 0**

**ՈՐՈՇԵՑԻՆ.**

 Ղեկավարվելով <<Տեղական ինքնակառավարման մասին>> Հայաստանի Հանրապետության օրենքի 16-րդ հոդվածի 1-ին մասի 3-րդ կետով, <<Իրավական ակտերի մասին>> Հայաստանի Հանրապետության օրենքի 70-րդ հոդվածի 2-րդ մասի 3-րդ կետով, <<Հայաստանի Հանրապետության բյուջետային համակարգի մասին>> Հայաստանի Հանրապետության օրենքի 33-րդ հոդվածի 4-րդ մասով՝ **համայնքի ավագանին** **որոշում է.**

 **1.**Գյումրի համայնքի ավագանու 2014 թվականի դեկտեմբերի 12-ի <<Հայաստանի Հանրապետության Շիրակի մարզի Գյումրի համայնքի 2015 թվականի բյուջեն հաստատելու մասին>> N 205-Ն որոշմամբ հաստատված Գյումրի համայնքի 2015 թվականի բյուջեում կատարել հետևյալ փոփոխությունները.

նվազեցնել՝

1) վարչական մասի եկամուտները՝ 40.000.000 (քառասուն միլիոն) Հայաստանի Հանրապետության դրամով.

ա. համայնքի տարածքում արտաքին գովազդ տեղադրելու թույլտվության համար՝ 10.000.000 (տաս միլիոն),

բ. օրենքով սահմանված դեպքերում համայնքային հիմնարկների կողմից առանց տեղական տուրքի գանձման մատուցվող ծառայությունների կամ կատարվող գործողությունների դիմաց ստացվող այլ վճարներ՝ 6.000.000 (վեց միլիոն),

գ. համայնքի սեփականություն համարվող հողերի վարձակալության վարձավճարներ՝ 16.000.000 (տասնվեց միլիոն),

դ. վարչական իրավախախտումների համար տեղական ինքնակառավարման մարմինների կողմից պատասխանատվության միջոցների կիրառումից եկամուտներ՝ 8.000.000 (ութ միլիոն),

2) վարչական մասի ծախսերը համապատասխանաբար՝

ա. 1/1/1 գործառական դասակարգման (4111) <<Աշխատողների աշխատավարձեր և հավելավճարներ>> տնտեսագիտական դասակարգման հոդվածից՝ 9.200.000 (ինը միլիոն երկու հարյուր հազար) Հայաստանի Հանրապետության դրամ, (4214) <<Կապի ծառայություններ>> տնտեսագիտական դասակարգման հոդվածից՝ 500.000 (հինգ հարյուր հազար) Հայաստանի Հանրապետության դրամ, (4234) <<Տեղակատվական ծառայություններ>> տնտեսագիտական դասակարգման հոդվածից՝ 500.000 (հինգ հարյուր հազար) Հայաստանի Հանրապետության դրամ, (4237) <<Ներկայացուցչական ծախսեր>> տնտեսագիտական դասակարգման հոդվածից՝ 1.500.000 (մեկ միլիոն հինգ հարյուր հազար) Հայաստանի Հանրապետության դրամ, (4239) <<Ընդհանուր բնույթի այլ ծառայություններ>> տնտեսագիտական դասակարգման հոդվածից՝ 1.000.000. (մեկ միլիոն) Հայաստանի Հանրապետության դրամ, (4241) <<Մասնագիտական ծառայություններ>> տնտեսագիտական դասակարգման հոդվածից՝ 1.000.000. (մեկ միլիոն) Հայաստանի Հանրապետության դրամ,

բ. 5/1/1 գործառական դասակարգման (4213) <<Կոմունալ ծառայություններ>> տնտեսագիտական դասակարգման հոդվածից՝ 800.000 (ութ հարյուր հազար) Հայաստանի Հանրապետության դրամ,

գ. 6/4/1 գործառական դասակարգման (4212) <<Կապի ծառայություններ>> տնտեսագիտական դասակարգման հոդվածից՝ 4.000.000 (չորս միլիոն) Հայաստանի Հանրապետության դրամ,

դ. 6/6/1 գործառական դասակարգման (4239) <<Ընդհանուր բնույթի այլ ծառայություններ>> տնտեսագիտական դասակարգման հոդվածից՝ 500.000 (հինգ հարյուր հազար) Հայաստանի Հանրապետության դրամ,

ե. 8/1/1 գործառական դասակարգման (4221) <<Ներքին գործուղումներ>> տնտեսագիտական դասակարգման հոդվածից՝ 2.000.000 (երկու միլիոն) Հայաստանի Հանրապետության դրամ,

զ. 8/1/1 գործառական դասակարգման (4511) <<Սուբսիդիաներ ոչ ֆինանսական համայնքային կազմակերպություններին>> տնտեսագիտական դասակարգման հոդվածից՝ 7.000.000 (յոթ միլիոն) Հայաստանի Հանրապետության դրամ,

է. 8/2/1 գործառական դասակարգման (4511) <<Սուբսիդիաներ ոչ ֆինանսական համայնքային կազմակերպություններին>> տնտեսագիտական դասակարգման հոդվածից՝ 2.000.000 (երկու միլիոն) Հայաստանի Հանրապետության դրամ,

ը. 8/2/2 գործառական դասակարգման (4511) <<Սուբսիդիաներ ոչ ֆինանսական համայնքային կազմակերպություններին>> տնտեսագիտական դասակարգման հոդվածից՝ 1.000.000 (մեկ միլիոն) Հայաստանի Հանրապետության դրամ,

թ. 8/2/3 գործառական դասակարգման (4511) <<Սուբսիդիաներ ոչ ֆինանսական համայնքային կազմակերպություններին>> տնտեսագիտական դասակարգման հոդվածից՝ 2.000.000 (երկու միլիոն) Հայաստանի Հանրապետության դրամ,

ժ. 9/1/1 գործառական դասակարգման (4511) <<Սուբսիդիաներ ոչ ֆինանսական համայնքային կազմակերպություններին>> տնտեսագիտական դասակարգման հոդվածից՝ 7.000.000 (յոթ միլիոն) Հայաստանի Հանրապետության դրամ,

3) ֆոնդային մասի եկամուտները հողի օտարումից՝ 10.000.000 (տաս միլիոն) Հայաստանի Հանրապետության դրամով, համապատասխանաբար նվազեցնել ֆոնդային մասի ծախսերը 4/5/1 գործառական դասակարգման (5113) <<Շենքերի և շինությունների կապիտալ վերանորոգում>> տնտեսագիտական դասակարգման հոդվածից:

 **2.** Բյուջեի 1-ին, 2-րդ, 3-րդ հատվածները՝ շարադրել նոր խմբագրությամբ՝ համաձայն համապատասխանաբար N N 1 , 2, 3 հավելվածների:

 **3.** Գյումրի համայնքի բյուջեի վարչական մասի պահուստային ֆոնդի 26.259.100 (քսանվեց միլիոն երկու հարյուր հիսունինը հազար հարյուր) Հայաստանի Հանրապետության դրամը ուղղել ֆոնդային մաս:

 **4.**Հանձնարարել Գյումրու քաղաքապետարանի աշխատակազմի ֆինանսատնտեսագիտական բաժնի պետին՝ կատարել սույն որոշման 1-ին կետում նշված փոփոխությունները՝ օրենքով սահմանված կարգով:

**Որոշումն ընդունվեց**

**ԼՍԵՑԻՆ.**

**13.** ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԳՈՒՅՔԻ ԳՈՒՅՔԱԳՐՄԱՆ ՓԱՍՏԱԹՂԹԵՐԻ ՀԱՍՏԱՏՄԱՆ ՄԱՍԻՆ

**(ԶԵԿՈՒՑՈՂ՝ Ս.ԲԱԼԱՍԱՆՅԱՆ**

**ՀԱՐԱԿԻՑ ԶԵԿՈՒՑՈՂ՝ Լ. ՋԻԼԱՎՅԱՆ)**

 Համայնքի ղեկավարը ներկայացրեց հարցը և հարակից զեկուցման իրավունքը տվեց աշխատակազմի ֆինանսատնտեսագիտական բաժնի պետ Լ.Ջիլավյանին:

 Լ.Ջիլավյանը ներկայացրեց հարցը և հիմնավորումը:

**ՔՎԵԱՐԿՈՒԹՅՈՒՆ**

**կողմ – 15**

**դեմ – 0**

**ձեռնպահ – 0**

**ՈՐՈՇԵՑԻՆ.**

Հաստատել 2015 թվականի դեկտեմբերի 10-ի դրությամբ Գյումրի համայնքի սեփականությունը հանդիսացող գույքի գույքագրման փաստաթղթերը՝ համաձայն հավելվածի:

**Որոշումն ընդունվեց**

**ԼՍԵՑԻՆ.**

**14.** ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ **«**ԳՅՈՒՄՐԻՆ ԱՌԱՆՑ ՏՆԱԿՆԵՐԻ ՀԻՄՆԱԴՐԱՄ»-ԻՆ ՈՐՊԵՍ ՆՎԻՐԱՏՎՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ

**(ԶԵԿՈՒՑՈՂ՝ Ս.ԲԱԼԱՍԱՆՅԱՆ**

**ՀԱՐԱԿԻՑ ԶԵԿՈՒՑՈՂ՝ Լ. ՋԻԼԱՎՅԱՆ)**

 Համայնքի ղեկավարը ներկայացրեց հարցը և հարակից զեկուցման իրավունքը տվեց աշխատակազմի ֆինանսատնտեսագիտական բաժնի պետ Լ.Ջիլավյանին:

 Լ.Ջիլավյանը ներկայացրեց հարցը և հիմնավորումը:

**ՔՎԵԱՐԿՈՒԹՅՈՒՆ**

**կողմ – 15**

**դեմ – 0**

**ձեռնպահ – 0**

**ՈՐՈՇԵՑԻՆ.**

1. «Գյումրին առանց տնակների հիմնադրամ»-ին, որպես նվիրատվություն, հատկացնել 5.000.000 (հինգ միլիոն) Հայաստանի Հանրապետության դրամ՝ Հայաստանի Հանրապետության Շիրակի մարզի Գյումրի համայնքի վարչական տարածքում գտնվող ժամանակավոր կացարաններում (տնակներում) բնակվող համայնքի բնակիչների բնակարանային պայմանների բարելավման, սոցիալական խնդիրների լուծման նպատակով:

2**.** Հանձնարարել Գյումրու քաղաքապետարանի աշխատակազմի ֆինանսատնտեսագիտական բաժնի պետին՝ սույն որոշման 1-ին կետում նշված գումարի հատկացումը կատարել Գյումրի համայնքի 2015 թվականի բյուջեի 8/4/2 գործառական դասակարգման (4819) «Նվիրատվություններ այլ շահույթ չհետապնդող կազմակերպություններին» տնտեսագիտական դասակարգման հոդվածից:

**Որոշումն ընդունվեց**

**ԼՍԵՑԻՆ.**

**15.** ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ «ԱՋԱԿՑՈՒԹՅՈՒՆ ՇԻՐԱԿԻ ՄԱՐԶԻ ՀԱՄԱՅՆՔՆԵՐԻՆ» ԲԱՐԵԳՈՐԾԱԿԱՆ ՀԻՄԱԴՐԱՄԻՆ ՈՐՊԵՍ ՆՎԻՐԱՏՎՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ

**(ԶԵԿՈՒՑՈՂ՝ Ս.ԲԱԼԱՍԱՆՅԱՆ**

**ՀԱՐԱԿԻՑ ԶԵԿՈՒՑՈՂ՝ Լ. ՋԻԼԱՎՅԱՆ)**

 Համայնքի ղեկավարը ներկայացրեց հարցը և հարակից զեկուցման իրավունքը տվեց աշխատակազմի ֆինանսատնտեսագիտական բաժնի պետ Լ.Ջիլավյանին:

 Լ.Ջիլավյանը ներկայացրեց հարցը և հիմնավորումը:

**ՔՎԵԱՐԿՈՒԹՅՈՒՆ**

**կողմ – 15**

**դեմ – 0**

**ձեռնպահ – 0**

**ՈՐՈՇԵՑԻՆ.**

1. Հայաստանի Հանրապետության «Աջակցություն Շիրակի մարզի համայնքներին» բարեգործական հիմնադրամին՝ Շիրակի մարզի Գյումրի համայնքում սոցիալական ծրագրերի իրականացման համար, որպես նվիրատվություն, հատկացնել 2.000.000 (երկու միլիոն) Հայաստանի Հանրապետության դրամ:

2**.** Հանձնարարել Գյումրու քաղաքապետարանի աշխատակազմի ֆինանսատնտեսագիտական բաժնի պետին՝ սույն որոշման 1-ին կետում նշված գումարի հատկացումը կատարել Գյումրի համայնքի 2015 թվականի բյուջեի 8/4/2 գործառական դասակարգման (4819) «Նվիրատվություններ այլ շահույթ չհետապնդող կազմակերպություններին» տնտեսագիտական դասակարգման հոդվածից` օրենքով սահմանված կարգով:

**Որոշումն ընդունվեց**

**ԼՍԵՑԻՆ.**

**16.** ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ «ԵՐԿՐԱՊԱՀ ԿԱՄԱՎՈՐԱԿԱՆՆԵՐԻ ՄԻՈՒԹՅՈՒՆ» ԳՅՈՒՄՐՈՒ ՏԱՐԱԾՔԱՅԻՆ ԲԱԺԱՆՄՈՒՆՔԻՆ ՈՐՊԵՍ ՕԳՆՈՒԹՅՈՒՆ ԴՐԱՄԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ

**(ԶԵԿՈՒՑՈՂ՝ Ս.ԲԱԼԱՍԱՆՅԱՆ**

**ՀԱՐԱԿԻՑ ԶԵԿՈՒՑՈՂ՝ Լ. ՋԻԼԱՎՅԱՆ)**

 Համայնքի ղեկավարը ներկայացրեց հարցը և հարակից զեկուցման իրավունքը տվեց աշխատակազմի ֆինանսատնտեսագիտական բաժնի պետ Լ.Ջիլավյանին:

 Լ.Ջիլավյանը ներկայացրեց հարցը և հիմնավորումը:

**ՔՎԵԱՐԿՈՒԹՅՈՒՆ**

**կողմ – 15**

**դեմ – 0**

**ձեռնպահ – 0**

**ՈՐՈՇԵՑԻՆ.**

1. Հայաստանի Հանրապետության «Երկրապահ կամավորականների միություն» Գյումրու տարածքային բաժանմունքին, որպես օգնություն, հատկացնել 100.000 (մեկ հարյուր հազար) Հայաստանի Հանրապետության դրամ:

2. Հանձնարարել Գյումրու քաղաքապետարանի աշխատակազմի ֆինանսատնտեսագիտական բաժնի պետին՝ սույն որոշման 1-ին կետում նշված գումարի հատկացումը կատարել Գյումրի համայնքի 2015 թվականի բյուջեի 10/4/1 գործառական դասակարգման (4729) «Այլ նպաստներ բյուջեից» տնտեսագիտական դասակարգման հոդվածից` օրենքով սահմանված կարգով:

**Որոշումն ընդունվեց**

**ԼՍԵՑԻՆ.**

 17. ՍՈՑԻԱԼԱՊԵՍ ԱՆԱՊԱՀՈՎ ԹՎՈՎ 120 (ՀԱՐՅՈՒՐ ՔՍԱՆ) ԱՆՁԱՆՑ ԴՐԱՄԱԿԱՆ ՕԳՆՈՒԹՅՈՒՆ ՏՐԱՄԱԴՐԵԼՈՒ ՄԱՍԻՆ

 **(ԶԵԿՈՒՑՈՂ՝ Ս.ԲԱԼԱՍԱՆՅԱՆ**

**ՀԱՐԱԿԻՑ ԶԵԿՈՒՑՈՂ՝ Լ. ՋԻԼԱՎՅԱՆ)**

 Համայնքի ղեկավարը ներկայացրեց հարցը և հարակից զեկուցման իրավունքը տվեց աշխատակազմի ֆինանսատնտեսագիտական բաժնի պետ Լ.Ջիլավյանին:

 Լ.Ջիլավյանը ներկայացրեց հարցը և հիմնավորումը:

**ՔՎԵԱՐԿՈՒԹՅՈՒՆ**

**կողմ – 15**

**դեմ – 0**

**ձեռնպահ – 0**

**ՈՐՈՇԵՑԻՆ.**

1. Թվով 120 (հարյուր քսան) անձանց կանխիկ տրամադրել 1 240 000 (մեկ միլիոն երկու հարյուր քառասուն հազար) Հայաստանի Հանրապետության դրամ` համաձայն հավելվածի:

 2. Հանձնարարել Գյումրու քաղաքապետարանի աշխատակազմի ֆինանսատնտեսագիտական բաժնի պետին՝ սույն որոշման 1-ին կետում նշված գումարի հատկացումը կատարել Գյումրի համայնքի 2015թվականի բյուջեի 10/7/1 գործառական դասակարգման (4729) «Այլ նպաստներ բյուջեից» տնտեսագիտական դասակարգման հոդվածից`օրենքով սահմանված կարգով:

**Որոշումն ընդունվեց**

**ԼՍԵՑԻՆ.**

**18.** ԳՅՈՒՄՐԵՑԻ ԾԱՆՐԱՄԱՐՏԻԿ ԳՈՌ ՄԻՆԱՍՅԱՆԻՆ ԵՎ ՆՐԱ ՄԱՐԶԻՉ ՀԱԿՈԲ ՓԻԼՈՍՅԱՆԻՆ,ԾԱՆՐԱՄԱՐՏԻԿ ԳՐԵՏԱ ՎԱՐԴԱՆՅԱՆԻՆ ԵՎ ՆՐԱ ՄԱՐԶԻՉ ԿԱՐԵՆ ՄԿՐՏՉՅԱՆԻՆ ԴՐԱՄԱԿԱՆ ՊԱՐԳԵՎՆԵՐ ՇՆՈՐՀԵԼՈՒ ՄԱՍԻՆ

**(ԶԵԿՈՒՑՈՂ՝ Ս.ԲԱԼԱՍԱՆՅԱՆ**

**ՀԱՐԱԿԻՑ ԶԵԿՈՒՑՈՂ՝ Մ. ՂԱԶԱՐՅԱՆ)**

 Համայնքի ղեկավարը ներկայացրեց հարցը և հարակից զեկուցման իրավունքը տվեց աշխատակազմի ֆիզկուլտուրայի և սպորտի բաժնի Մ. Ղազարյանին:

Մ.Ղազարյանը ներկայացրեց հարցը և հիմնավորումը:

**ՔՎԵԱՐԿՈՒԹՅՈՒՆ**

**կողմ – 15**

**դեմ – 0**

**ձեռնպահ – 0**

**ՈՐՈՇԵՑԻՆ.**

1. 2015 թվականի ծանրամարտի աշխարհի առաջնության բրոնզե մեդալակիր Գոռ Մինասյանին և նրա մարզիչ Հակոբ Փիլոսյանին, ծանրամարտիկ Գրետա Վարդանյանին և նրա մարզիչ Կարեն Մկրտչյանին շնորհել դրամական պարգևներ.

1) Գոռ Մինասյանին՝ 200 000 (երկու հարյուր հազար) Հայաստանի Հանրապետության դրամ,

2) Հակոբ Փիլոսյանին՝ 100 000 (մեկ հարյուր հազար) Հայաստանի Հանրապետության դրամ,

3) Գրետա Վարդանյանին՝ 100 000 (մեկ հարյուր հազար) Հայաստանի Հանրապետության դրամ,

4) Կարեն Մկրտչյանին ՝ 50 000 (հիսուն հազար) Հայաստանի Հանրապետության դրամ:

2.Հանձնարարել Գյումրու քաղաքապետարանի աշխատակազմի ֆինանսատնտեսագիտական բաժնի պետին՝ սույն որոշման 1-ին կետում նշված գումարների հատկացումը կատարել Գյումրի համանքի 2015 թվականի բյուջեի 8/1/1 գործառական դասակարգման (4729) «Այլ նպաստներ բյուջեից» տնտեսագիտական դասակարգման հոդվածից՝ օրենքով սահմանված կարգով:

**Որոշումն ընդունվեց**

**ԼՍԵՑԻՆ.**

**19.** ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2016 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ

**(ԶԵԿՈՒՑՈՂ՝ Ս.ԲԱԼԱՍԱՆՅԱՆ**

**ՀԱՐԱԿԻՑ ԶԵԿՈՒՑՈՂ՝ Լ. ՋԻԼԱՎՅԱՆ)**

 Համայնքի ղեկավարը ներկայացրեց հարցը և հարակից զեկուցման իրավունքը տվեց աշխատակազմի ֆինանսատնտեսագիտական բաժնի պետ Լ.Ջիլավյանին:

 Լ.Ջիլավյանը ներկայացրեց հարցը և հիմնավորումը:

**ՔՎԵԱՐԿՈՒԹՅՈՒՆ**

**կողմ – 15**

**դեմ – 0**

**ձեռնպահ – 0**

**ՈՐՈՇԵՑԻՆ.**

1.Հաստատել Գյումրի համայնքի 2016 թվականի բյուջեն՝ համաձայն հավելվածի, ծախսերի և եկամուտների հետևյալ հաշվեկշռվածությամբ՝

1. **եկամուտներ՝ 3 094 854 600 (երեք միլիարդ իննսունչորս միլիոն ութ հարյուր հիսունչորս հազար վեց հարյուր) Հայաստանի Հանրապետության դրամ,**
2. **ծախսեր՝ 3 094 854 600 (երեք միլիարդ իննսունչորս միլիոն ութ հարյուր հիսունչորս հազար վեց հարյուր) Հայաստանի Հանրապետության դրամ:**

2. Բյուջեի կատարումն ապահովելու նպատակով համանքի ղեկավարը`

1) որոշումն ուժի մեջ մտնելուց հետո` երկշաբաթյա ժամկետում, սահմանում է սույն որոշմամբ հաստատված հատկացումների շրջանակներում համայնքի բյուջեի կատարման եռամսյակային համամասնությունները, օրենքով սահմանված կարգով և ժամկետներում հաստատում է համայնքային ենթակայության կազմակերպությունների պահպանման ծախսերի նախահաշիվները և հաստիքացուցակները,

2) համայնքի բյուջեի տարեկան և եռամսյակային բաշխմամբ հաստատված նախահաշիվները տրամադրում է համայնքի բյուջեի կատարման սպասարկումն իրականացնող պետական լիազորված մարմնի համապատասխան ստորաբաժանմանը,

3) Անհրաժեշտության դեպքում 2016 թվականի բյուջեով հաստատված հատկացումների ընդհանուր գումարի 15%-ի սահմաններում կատարել վերաբաշխում սույն որոշումով հաստատված ծախսերի գործառական դասակարգման առանձին խմբերի և ենթախմբերի, ինչպես նաև ենթախմբերի ներսում, այն պայմանով, որ թույլ չտրվի սույն որոշմամբ յուրաքանչյուր ենթախմբի գծով նախատեսված հատկացումների կրճատում ոչ ավել, քան 20%-ի չափով կամ ավելացում 35%-ից ավելի չափով:

4. Բյուջեի հաստատման մասին ավագանու որոշումը եռօրյա ժամկետում ներկայացնել Հայաստանի Հանրապետության Շիրակի մարզպետին:

5. Սույն որոշումն ուժի մեջ է մտնում պաշտոնական հրապարակմանը հաջորդող տասներորդ օրը:

**Որոշումն ընդունվեց**